αρχοντος εν δελφοις μενεστρατου μηνος αμαλιου εν δε λοκροις αγωνοθετεοντος [ευ]θυδαμου φυσκεος μηνος εκτου επι τοισδε απεδοτο καλλιξενος ευαρχιδα μυανευς τωι [α]πολλωνι τωι πυθιωι σωμα ανδρειον ωι ονομα σωσος το γενος γαλατ[α]ν τιμας αργυριου μναν εξ καθως επιστευσε σωσος τωι θεωι ταν ωναν εφ ω[ιτε ελ]ευθερος ειμεν και ανεφαπτος απο παντων τομ παντα βιον ποιων ο κα θελη και αποτρεχων οις κα θελη. βεβαιωτηρες κατα ταν συμβολαν εμμενιδας δεξικρατεος δελφος πολυκριτος καλλιξενου μυανευς. ει δε τις καταδουλιζοιτο σωσον βεβαιον παρεχοντων ο τε αποδομενος καλλιξενος και οι βεβαιωτηρες τωι θεωι ταν ωναν ει δε κα μη παρεχωντι πρακτιμοι οντω κατα ταν συμβολαν. ομοιως δε και οι παρατυγχανοντες κυριοι οντω συλεοντες ως ελευθερον οντα αζαμιοι οντες και ανυποδικοι πασας δικας και ζαμιας. κατενεγκατω δε τον ερανον σωσος τον συναξε [α]μυνεας χαριξενου τετταρακονταμναιον το ημισσον αυτου επι το καλλιξενου ονομα αχρι κα εξενεγχθη ο ερανος και ουτω βεβαιος εστω α ωνα τωι θεωι ει δε μη κατενεγκαι αγωγιμος εστω σωσος καλλιξενωι αυτος και τα αυτου παντα. ει δε κα τελευταση σωσος ατεκνος τα καταλειφθεντα υπαρχοντα σωσου παντα καλλιξενου εστων. ει δε τινι ζωων δοσιν ποεοιτο των ιδιων σωσος ατελης α ωνα εστω. τα δε εργα συντελειτω σωσος τα καλλιξενου παντα αχρι κα ο ερανος κατενεγχθη ει δε κα μη συντελη σωσος τα εργα καθως επανω γεγραπται ατελης α ωνα εστω ει μη αρρωστος γενοιτο σωσος και τεχνιταν εγδιδαξατω σωσος καλλιξενω ει κα δωη καλλιξενος το παιδαριον σωσω. α ωνα παρα μεν δελφον αρχωνα καλλια παρα δε λοκρον ερυμανδρον κριτοδαμου μυανη. μαρτυρες ο ιερευς του απολλωνος αμυντας και των αρχοντων θεοξενος ιδιωται ιππων αρχων καλλια μαντιας δαμοχαρεος αρχελας δαμοσθενεος αρχων νικοβουλου δελφοι αλεξιμαχος δαμοτιμου δαμων θευδωρου αμφισσεις.
Phokis — Delphi — 170-157/156 BC
 170-157/156 BC